คลังแจกรางวัลหน่วยงานเบิกจ่ายดีเด่น
กรมบัญชีกลาง แจกรางวัลองค์กรที่มีความเป็นเลิศในการบริหารจัดการด้านการเงินการคลัง
9 ก.ย. 2558

กรมบัญชีกลาง แจกรางวัลองค์กรที่มีความเป็นเลิศในการบริหารจัดการด้านการเงินการคลัง
นายมนัส แจ่มเวหา อธิบดีกรมบัญชีกลาง เปิดเผยว่า กรมบัญชีกลางได้จัดพิธีมอบรางวัลองค์กรที่มีความเป็นเลิศในการบริหารจัดการด้านการเงินการคลัง ครั้งที่ 2 ประจำปีงบประมาณ พ.ศ. 2558 ในวันพุธที่ 9 ก.ย. 2558 ที่ทำเนียบรัฐบาล โดยได้รับเกียรติจาก พลเอก ประยุทธ์ จันทร์โอชา นายกรัฐมนตรี เป็นประธานมอบรางวัลให้กับส่วนราชการ ที่ได้รับคัดเลือกและประเมินส่วนราชการใน 5 มิติ คือ มิติด้านการจัดซื้อจัดจ้าง มิติด้านการเบิกจ่าย มิติด้านการบัญชี มิติด้านการตรวจสอบภายใน และมิติด้านความรับผิดทางละเมิด ที่เป็นการประเมินตามขั้นตอนการบริหารด้านการเงินการคลัง สำหรับครั้งนี้มีส่วนราชการได้รับรางวัลทั้งสิ้น 28 หน่วยงาน 34 รางวัล จากจำนวน 223 หน่วยงาน ดังต่อไปนี้ 
รางวัลองค์กรที่มีความเป็นเลิศด้านการเงินการคลัง
- ประเภทดีเด่น ได้แก่ สำนักงานเศรษฐกิจการคลัง
- ประเภทดี ได้แก่ สำนักงานปลัดกระทรวงกลาโหม
- ประเภทชมเชย ได้แก่ 1. สำนักเลขาธิการคณะรัฐมนตรี 2. สำนักงานคณะกรรมการอ้อยและน้ำตาลทราย 3. กรมหม่อนไหม 4. กรมอนามัย 5. กองทัพอากาศ 6. สำนักงานคณะกรรมการพิเศษเพื่อประสานงานโครงการอันเนื่องมาจากพระราชดำริ และ 7. กรมควบคุมโรค
รางวัลประกาศเกียรติคุณด้านการจัดซื้อจัดจ้าง
- ประเภทดีเด่น ได้แก่ 1. สำนักงานตำรวจแห่งชาติ 2. กรมการปกครอง และ 3. กรมอุทยานแห่งชาติ สัตว์ป่าและพันธุ์พืช
รางวัลประกาศเกียรติคุณด้านการเบิกจ่าย
- ประเภทดีเลิศ ได้แก่ กรมตรวจบัญชีสหกรณ์
- ประเภทดีเด่น ได้แก่ กรมวิทยาศาสตร์การแพทย์
- ประเภทดี ได้แก่ สำนักงานเศรษฐกิจการเกษตร
รางวัลประกาศเกียรติคุณด้านการบัญชีภาครัฐ
- ประเภทดีเด่น ได้แก่ 1. กรมโรงงานอุตสาหกรรม 2. กรมหม่อนไหม 3. มหาวิทยาลัยราชภัฎนครปฐม 4. สำนักงานป้องกันและปราบปรามการฟอกเงิน 5. สำนักงานเศรษฐกิจการคลัง และ 6. กรมส่งเสริมคุณภาพสิ่งแวดล้อม
- ประเภทดี ได้แก่ สำนักงานนโยบายและแผนทรัพยากรธรรมชาติและสิ่งแวดล้อม
รางวัลประกาศเกียรติคุณด้านการตรวจสอบภายในภาครัฐ
- ประเภทดีเลิศ ได้แก่ 1. กองทัพบก และ 2. กองทัพอากาศ
- ประเภทดีเด่น ได้แก่ 1. กองบัญชาการกองทัพไทย และ 2. สำนักข่าวกรองแห่งชาติ
รางวัลประกาศเกียรติคุณด้านปลอดความรับผิดทางละเมิด
- ประเภทดีเลิศ ได้แก่ 1. สำนักงานคณะกรรมการกฤษฎีกา 2. สำนักงานศิลปวัฒนธรรมร่วมสมัย และ 3. สำนักงานเศรษฐกิจการคลัง
- ประเภทดีเด่น ได้แก่ 1. สำนักเลขาธิการคณะรัฐมนตรี 2. กรมการข้าว 3. กรมควบคุมโรค และ 4. มหาวิทยาลัยราชภัฏเพชรบูรณ์
- ประเภทดี ได้แก่ กรมกิจการเด็กและเยาวชน